A4-0415/96

Απόφαση σχετικά με την κοινή θέση που καθόρισε το Συμβούλιο για την έκδοση οδηγίας του Ευρωπαϊκού Κοινοβουλίου και του Συμβουλίου που αφορά την προστασία των δεδομένων προσωπικού χαρακτήρα και της ιδιωτικής ζωής στον τηλεπικοινωνιακό τομέα και ιδίως στο πλαίσιο του ψηφιακού δικτύου ενοποιημένων υπηρεσιών (C4- 0470/96 - 00/0288(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0470/96 - 00/0288(COD)),

- έχοντας υπόψη τη γνωμοδότησή του σε πρώτη ανάγνωση (( ΕΕ C 94 της 13.4.1992, σελ. 198)) σχετικά με την πρόταση της Επιτροπής προς το Ευρωπαϊκό Κοινοβούλιο και προς το Συμβούλιο (COM(90)0314) (( ΕΕ C 277 της 5.11.1990, σελ. 12)),

- έχοντας υπόψη την τροποποιημένη πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(94)0128) (( ΕΕ C 200 της 22.07.1994, σελ. 4)),

- έχοντας υπόψη το άρθρο 189 B, παράγραφος 2, της Συνθήκης ΕΚ,

- έχοντας υπόψη το άρθρο 72 του Κανονισμού του

- έχοντας υπόψη τη σύσταση για τη δεύτερη ανάγνωση της Επιτροπή Νομικών Θεμάτων και Δικαιωμάτων των Πολιτών (A4-0415/96),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 B, παράγραφος 2, εδάφιο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικά την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 2)

Τίτλος

>Αρχικό κείμενο>

Οδηγία του Ευρωπαϊκού Κοινοβουλίου και του Συμβουλίου περί προστασίας των δεδομένων προσωπικού χαρακτήρα και της ιδιωτικής ζωής στον τηλεπικοινωνιακό τομέα και ιδίως στο πλαίσιο του ψηφιακού δικτύου ενοποιημένων υπηρεσιών (ISDN) και των δημοσίων ψηφιακών κινητών δικτύων.

>Κείμενο μετά την ψηφοφορία στο ΕΚ>

Οδηγία του Ευρωπαϊκού Κοινοβουλίου και του Συμβουλίου περί προστασίας των δεδομένων προσωπικού χαρακτήρα και προστασίας της ιδιωτικής ζωής στον τηλεπικοινωνιακό τομέα.

(Τροπολογία 3)

Αιτιολογική σκέψη 7

>Αρχικό κείμενο>

(7) ότι οι νομοθετικές, κανονιστικές και τεχνικές διατάξεις που έχουν θεσπίσει τα κράτη μέλη όσον αφορά την προστασία των δεδομένων προσωπικού χαρακτήρα, της ιδιωτικής ζωής και των εννόμων συμφερόντων των νομικών προσώπων στον τομέα των τηλεπικοινωνιών πρέπει να εναρμονιστούν ώστε να μην παρακωλύεται η εφαρμογή του άρθρου 8Α της Συνθήκης[semigr ] ότι η εναρμόνιση δυνάμει της αρχής της επικουρικότητας περιορίζεται στις απολύτως απαραίτητες απαιτήσεις που αποβλέπουν στο να μην εμποδίζεται η προαγωγή και η ανάπτυξη νέων τηλεπικοινωνιακών υπηρεσιών και δικτύων μεταξύ των κρατών μελών,

>Κείμενο μετά την ψηφοφορία στο ΕΚ>

(7) ότι οι νομοθετικές, κανονιστικές και τεχνικές διατάξεις που έχουν θεσπίσει τα κράτη μέλη όσον αφορά την προστασία των δεδομένων προσωπικού χαρακτήρα, της ιδιωτικής ζωής και των εννόμων συμφερόντων των νομικών προσώπων στον τομέα των τηλεπικοινωνιών πρέπει να εναρμονιστούν ώστε να μην παρακωλύεται η εφαρμογή του άρθρου 8Α της Συνθήκης[semigr ] ότι μία εναρμόνιση στον τομέα των τηλεπικοινωνιών δεν προσφέρεται για την εφαρμογή της αρχής της επικουρικότητας λόγω του διεθνικού κατά βάσιν χαρακτήρα των δικτύων και των υπηρεσιών στον τομέα των τηλεπικοινωνιών και ότι, εν πάση περιπτώσει, η εν λόγω εναρμόνιση θα πρέπει να κατοχυρώνει ότι δεν εμποδίζεται η προαγωγή και η ανάπτυξη νέων τηλεπικοινωνιακών υπηρεσιών και δικτύων μεταξύ των κρατών μελών,

(Τροπολογία 4)

Aιτιολογική σκέψη 7α (νέα)

>Κείμενο μετά την ψηφοφορία στο ΕΚ>

(7α) ότι τα ενδιαφερόμενα κράτη μέλη, οι ενδιαφερόμενοι προμηθευτές και χρήστες, καθώς και τα αρμόδια κοινοτικά όργανα, θα πρέπει να συνεργάζονται για την εγκατάσταση και ανάπτυξη των σχετικών τεχνολογικών μέσων που είναι απαραίτητα για την εφαρμογή των εγγυήσεων που προβλέπονται από τις διατάξεις της παρούσας οδηγίας,

(Τροπολογία 5)

Αιτιολογική σκέψη 19

>Αρχικό κείμενο>

(19) ότι οι τηλεφωνικοί κατάλογοι διανέμονται ευρέως και διατίθενται στο κοινό[semigr ] ότι, για να προστατευθεί η ιδιωτική ζωή των φυσικών προσώπων και τα έννομα συμφέροντα των νομικών, πρέπει ο συνδρομητής να είναι σε θέση να προσδιορίζει τα δεδομένα προσωπικού χαρακτήρα που μπορούν να δημοσιευθούν στον κατάλογο[semigr ] ότι τα κράτη μέλη μπορούν να περιορίσουν αυτή τη δυνατότητα στους συνδρομητές που είναι φυσικά πρόσωπα,

>Κείμενο μετά την ψηφοφορία στο ΕΚ>

(19) ότι οι τηλεφωνικοί κατάλογοι διανέμονται ευρέως και διατίθενται στο κοινό[semigr ] ότι, για να προστατευθεί η ιδιωτική ζωή των φυσικών προσώπων και τα έννομα συμφέροντα των νομικών, πρέπει ο συνδρομητής να είναι σε θέση να προσδιορίζει τα δεδομένα προσωπικού χαρακτήρα που μπορούν να δημοσιευθούν στον κατάλογο[semigr ] ότι, όσον αφορά τα νομικά πρόσωπα, πρέπει να γίνει σεβαστή η αρμοδιότητα των κρατών μελών να προσδιορίζουν στη νομοθεσία τους τις εξαιρέσεις στην γενική αυτή αρχή, σε περίπτωση που το έννομο συμφέρον του συνδρομητή συγκρούεται με άλλα συμφέροντα, όπως το δικαίωμα της ενημέρωσης από πλευράς του χρήστη,

(Χωριστή ψηφοφορία)

Αιτιολογική σκέψη 20

>Αρχικό κείμενο>

(20) ότι θα πρέπει να προστατεύονται οι συνδρομητές από την αυθαίρετη διείσδυση στην ιδιωτική τους ζωή μέσω τηλεφωνημάτων και φαξ που δεν έχουν ζητηθεί[semigr ] ότι τα κράτη μέλη μπορούν να περιορίσουν αυτή την προστασία στους συνδρομητές που είναι φυσικά πρόσωπα,

>Κείμενο μετά την ψηφοφορία στο ΕΚ>

(20) ότι θα πρέπει να προστατεύονται οι συνδρομητές από την αυθαίρετη διείσδυση στην ιδιωτική τους ζωή μέσω τηλεφωνημάτων και φαξ που δεν έχουν ζητηθεί,

(Τροπολογία 6)

Aιτιολογική σκέψη 25

>Αρχικό κείμενο>

(25) ότι, δεδομένων των τεχνολογικών εξελίξεων στον τομέα των τηλεπικοινωνιών και της συνακόλουθης εξέλιξης των προσφερόμενων υπηρεσιών, είναι αναγκαίο να προσδιορισθούν από τεχνική άποψη οι κατηγορίες δεδομένων, που περιλαμβάνονται στο παράρτημα της παρούσας οδηγίας για την εφαρμογή του άρθρου 6 της παρούσας οδηγίας, με τη βοήθεια της επιτροπής της απαρτιζόμενης από αντιπροσώπους των κρατών μελών η οποία έχει συσταθεί δυνάμει του άρθρου 31 της οδηγίας 95/46/ΕΚ προκειμένου να διασφαλισθεί η συνεκτική εφαρμογή των απαιτήσεων της παρούσας οδηγίας ανεξαρτήτως των τεχνολογικών αλλαγών,

>Κείμενο μετά την ψηφοφορία στο ΕΚ>

(25) ότι, δεδομένων των τεχνολογικών εξελίξεων στον τομέα των τηλεπικοινωνιών και της συνακόλουθης εξέλιξης των προσφερόμενων υπηρεσιών, είναι αναγκαίο να προσδιορισθούν από τεχνική άποψη οι κατηγορίες δεδομένων, που περιλαμβάνονται στο παράρτημα της παρούσας οδηγίας για την εφαρμογή του άρθρου 6 της παρούσας οδηγίας, με τη βοήθεια της επιτροπής της απαρτιζόμενης από αντιπροσώπους των κρατών μελών η οποία έχει συσταθεί δυνάμει του άρθρου 31 της οδηγίας 95/46/ΕΚ προκειμένου να διασφαλισθεί η συνεκτική εφαρμογή των απαιτήσεων της παρούσας οδηγίας ανεξαρτήτως των τεχνολογικών αλλαγών, και λαμβάνοντας υπόψη ότι η διαδικασία αυτή δεν μπορεί να εφαρμοστεί σε ουσιαστικές τροποποιήσεις των εν λόγω κατηγοριών δεδομένων, οι οποίες μπορούν να πραγματοποιηθούν μόνο σύμφωνα με τη διαδικασία του άρθρου 100Α της Συνθήκης ΕΚ,

(Τροπολογία 7)

Άρθρο 5

>Αρχικό κείμενο>

Τα κράτη μέλη κατοχυρώνουν, με εθνικούς κανόνες, το απόρρητο των επικοινωνιών που διενεργούνται μέσω του δημόσιου τηλεπικοινωνιακού δικτύου και των διαθέσιμων στο κοινό τηλεπικοινωνιακών υπηρεσιών. Ειδικότερα, απαγορεύουν την ακρόαση, υποκλοπή, αποθήκευση ή άλλο είδος παρακολούθησης των επικοινωνιών από πρόσωπα πλην των χρηστών δίχως την συγκατάθεση των χρηστών περί των οποίων πρόκειται, εκτός αν υπάρχει σχετική νομική άδεια.

>Κείμενο μετά την ψηφοφορία στο ΕΚ>

Τα κράτη μέλη κατοχυρώνουν, με εθνικούς κανόνες, το απόρρητο των επικοινωνιών που διενεργούνται μέσω του δημόσιου τηλεπικοινωνιακού δικτύου και των διαθέσιμων στο κοινό τηλεπικοινωνιακών υπηρεσιών. Ειδικότερα, απαγορεύουν την ακρόαση, υποκλοπή, αποθήκευση ή άλλο είδος παρακολούθησης των επικοινωνιών από πρόσωπα πλην των χρηστών δίχως την συγκατάθεση των χρηστών περί των οποίων πρόκειται, εκτός αν υπάρχει σχετική νομική άδεια, σύμφωνα με το άρθρο 14.1.

(Τροπολογία 8)

Άρθρο 9, εισαγωγική πρόταση

>Αρχικό κείμενο>

Τα κράτη μέλη διασφαλίζουν ότι ο φορέας παροχής δημόσιου τηλεπικοινωνιακού δικτύου και/ή διαθέσιμης στο κοινό τηλεπικοινωνιακής υπηρεσίας μπορεί να εμποδίζει την μη αναγραφή της καλούσας γραμμής:

>Κείμενο μετά την ψηφοφορία στο ΕΚ>

Τα κράτη μέλη καθορίζουν τις κανονιστικές διατάξεις οι οποίες ρυθμίζουν το θέμα της μη αναγραφής της καλούσας γραμμής από τον φορέα παροχής δημόσιου τηλεπικοινωνιακού δικτύου:

(Τροπολογία 9)

Άρθρο 11, παράγραφος 2

>Αρχικό κείμενο>

2. Τα κράτη μέλη δύναναται να επιτρέψουν στον παρέχοντα την υπηρεσία να χρεώνει το συνδρομητή που επιθυμεί να μην αναφέρονται τα στοιχεία του στον κατάλογο, υπό τον όρο ότι η χρέωση είναι λογική και δεν αποτελεί αντικίνητρο για την άσκηση αυτού του δικαιώματος.

>Κείμενο μετά την ψηφοφορία στο ΕΚ>

Διαγράφεται

(Χωριστή ψηφοφορία)

Άρθρο 12, παράγραφος 3

>Αρχικό κείμενο>

3. Τα κράτη μέλη μπορούν να περιορίσουν την εφαρμογή των παραγράφων 1 και 2 στους συνδρομητές που είναι φυσικά πρόσωπα.

>Κείμενο μετά την ψηφοφορία στο ΕΚ>

ιαγράφεται

(Τροπολογία 10)

Παράρτημα, παύλα 5α (νέα)

>Κείμενο μετά την ψηφοφορία στο ΕΚ>

- την ημερομηνία της κλήσης/υπηρεσίας